[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 6.12.2007

COM(2007) 776 τελικό

2007/0272 (COD)

Προσαρμογή στην κανονιστική διαδικασία με έλεγχο Πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την τροποποίηση του κανονισμού (EΚ) αριθ. 2223/96 περί του ευρωπαϊκού συστήματος εθνικών και περιφερειακών λογαριασμών της Κοινότητας όσον αφορά τις εκτελεστικές αρμοδιότητες που ανατίθενται στην Επιτροπή

(υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. ΠΛΑΙΣΙΟ ΤΗΣ ΠΡΟΤΑΣΗΣ

1.1 Μεταρρύθμιση των διαδικασιών επιτροπολογίας

Η απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[1] τροποποιήθηκε με την απόφαση 2006/512/ΕΚ του Συμβουλίου της 17ης Ιουλίου 2006[2].

Με το άρθρο 5α της τροποποιημένης απόφασης 1999/468/ΕΚ εισάγεται νέα κανονιστική διαδικασία με έλεγχο για τα μέτρα γενικής εμβέλειας με αντικείμενο την τροποποίηση μη ουσιωδών στοιχείων μιας βασικής πράξης εκδοθείσας σύμφωνα με τη διαδικασία του άρθρου 251 της Συνθήκης, μεταξύ άλλων με την κατάργηση ορισμένων εξ αυτών των στοιχείων ή με τη συμπλήρωσή τους μέσω της προσθήκης νέων μη ουσιωδών στοιχείων.

1.2. Εναρμόνιση κατά προτεραιότητα και γενική εναρμόνιση

Σε κοινή δήλωση[3], το Κοινοβούλιο, το Συμβούλιο και η Επιτροπή καθόρισαν κατάλογο βασικών πράξεων οι οποίες έπρεπε επειγόντως να προσαρμοστούν στην τροποποιημένη απόφαση για να εισαχθεί η νέα κανονιστική διαδικασία με έλεγχο (εναρμόνιση κατά προτεραιότητα). Προκειμένου να εφαρμοστεί η κανονιστική διαδικασία με έλεγχο στις άλλες πράξεις που εκδόθηκαν με συναπόφαση οι οποίες ίσχυαν ήδη τη στιγμή που τέθηκε σε ισχύ η απόφαση 2006/512/ΕΚ, στην κοινή δήλωση απαιτείται επίσης η προσαρμογή των πράξεων αυτών, σύμφωνα με τις εφαρμοζόμενες διαδικασίες (γενική εναρμόνιση).

Η Επιτροπή δεσμεύεται να προβεί στην εξέταση όλων αυτών των πράξεων, με στόχο να υποβάλει, πριν από το τέλος του 2007, τις νομοθετικές προτάσεις, έτσι ώστε να τις προσαρμόσει, αν χρειάζεται, στη νέα κανονιστική διαδικασία με έλεγχο[4].

1.3. Μέθοδος

Όπως αναφέρθηκε ήδη στην ανακοίνωση της Επιτροπής προς το Ευρωπαϊκό Κοινοβούλιο και το Συμβούλιο της (…), η Επιτροπή πραγματοποίησε προσεκτική εξέταση όλων των πράξεων που εκδόθηκαν με συναπόφαση, προκειμένου να εντοπιστούν οι πράξεις που επιτρέπουν στην Επιτροπή να λάβει μέτρα γενικής εμβέλειας με στόχο την τροποποίηση μη ουσιωδών στοιχείων της εν λόγω βασικής πράξης. Η Επιτροπή μπόρεσε έτσι να εντοπίσει περισσότερες από 200 πράξεις που αποτελούν αντικείμενο προσαρμογής.

Ορισμένες από τις πράξεις αυτές περιλαμβάνονται στο πρόγραμμα κωδικοποίησης της Επιτροπής. Αυτή είναι η περίπτωση του κανονισμού (ΕΚ) αριθ. 2223/96 του Συμβουλίου, της 25ης Ιουνίου 1996, περί ευρωπαϊκού συστήματος εθνικών και περιφερειακών λογαριασμών της Κοινότητας[5]. Η προσαρμογή στη νέα διαδικασία πρέπει να πραγματοποιηθεί, ανάλογα με την πρόοδο της διαδικασίας κωδικοποίησης, είτε με μετατροπή της υπό αναδιατύπωση κωδικοποιημένης πρότασης, είτε, όπως στην προκειμένη περίπτωση, με νομοθετική τροποποίηση.

2. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

Η προσαρμογή έχει ως στόχο την εισαγωγή κανονιστικής διαδικασίας με έλεγχο, όπως περιγράφεται στο άρθρο 5α της τροποποιημένης απόφασης 1999/468/ΕΚ.

Στη συγκεκριμένη περίπτωση, ο κανονισμός (ΕΚ) αριθ. 2223/96 προβλέπει ότι η Επιτροπή είναι εξουσιοδοτημένη να τροποποιήσει τη μεθοδολογία του ευρωπαϊκού συστήματος λογαριασμών 1995 και να προσαρμόσει (νέοι πίνακες, οικείες χώρες ή/και περιφέρειες) τα στοιχεία που ζητούνται από τα κράτη μέλη. Τα εν λόγω μέτρα που έχουν γενική εμβέλεια με αντικείμενο την τροποποίηση μη ουσιωδών στοιχείων του εν λόγω κανονισμού ή τη συμπλήρωσή τους μέσω της προσθήκης νέων μη ουσιωδών στοιχείων, πρέπει να λαμβάνονται σύμφωνα με την κανονιστική διαδικασία με έλεγχο που προβλέπεται στο άρθρο 5α της απόφασης 1999/468/ΕΚ.

Εφόσον η συγκεκριμένη βασική πράξη είναι κανονισμός, η προσαρμογή πρέπει να πραγματοποιηθεί με ισοδύναμη πράξη.

2007/0272 (COD)

Προσαρμογή στην κανονιστική διαδικασία με έλεγχο Πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την τροποποίηση του κανονισμού (EΚ) αριθ. 2223/96 περί του ευρωπαϊκού συστήματος εθνικών και περιφερειακών λογαριασμών της Κοινότητας όσον αφορά τις εκτελεστικές αρμοδιότητες που ανατίθενται στην Επιτροπή

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 285 παράγραφος 1,

την πρόταση της Επιτροπής[6],

αποφασίζοντας σύμφωνα με τη διαδικασία που ορίζεται στο άρθρο 251 της Συνθήκης[7],

Εκτιμώντας τα ακόλουθα:

(1) Στον κανονισμό (EΚ) αριθ. 2223/96, της 25ης Ιουνίου 1996, περί του ευρωπαϊκού συστήματος εθνικών και περιφερειακών λογαριασμών της Κοινότητας[8] προβλέπεται ότι πρέπει να λαμβάνονται ορισμένα μέτρα σύμφωνα με την απόφαση 1999/468/EΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[9].

(2) Η απόφαση 1999/468/ΕΚ τροποποιήθηκε με την απόφαση 2006/512/ΕΚ, η οποία εισήγαγε κανονιστική διαδικασία με έλεγχο για τα μέτρα γενικής εμβέλειας που αποσκοπούν στην τροποποίηση μη ουσιωδών στοιχείων βασικής πράξης η οποία θεσπίστηκε σύμφωνα με τη διαδικασία που αναφέρεται στο άρθρο 251 της Συνθήκης, με την κατάργηση, μεταξύ άλλων, ορισμένων από τα στοιχεία αυτά ή τη συμπλήρωση της πράξης με την προσθήκη νέων μη ουσιωδών στοιχείων.

(3) Σύμφωνα με την κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής[10] σχετικά με την απόφαση 2006/512/EΚ, προκειμένου η εν λόγω νέα διαδικασία να μπορέσει να εφαρμοστεί σε πράξεις που εκδόθηκαν σύμφωνα με τη διαδικασία που ορίζεται στο άρθρο 251 της Συνθήκης οι οποίες πράξεις είναι ήδη σε ισχύ, οι εν λόγω πράξεις πρέπει να προσαρμοστούν σύμφωνα με τις εφαρμοζόμενες διαδικασίες.

(4) Όσον αφορά τον κανονισμό (EΚ) αριθ. 2223/96, πρέπει να ανατεθούν στην Επιτροπή εκτελεστικές αρμοδιότητες ιδίως για να εγκρίνει τροπολογίες στη μεθοδολογία του ευρωπαϊκού συστήματος λογαριασμών 1995 και να αποφασίσει σχετικά με τις αλλαγές στα στοιχεία που ζητούνται από τα κράτη μέλη. Επειδή τα εν λόγω μέτρα είναι γενικής εμβέλειας και προορίζονται για την τροποποίηση μη ουσιωδών στοιχείων του κανονισμού (EΚ) αριθ. 2223/96, πρέπει να εγκριθούν σύμφωνα με την κανονιστική διαδικασία με έλεγχο που προβλέπεται στο άρθρο 5α της απόφασης 1999/468/EΚ.

(5) Συνεπώς, ο κανονισμός (ΕΚ) αριθ. 2223/96 πρέπει να τροποποιηθεί αναλόγως,

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2223/96 τροποποιείται ως εξής:

(1) Στο άρθρο 2, η παράγραφος 2 αντικαθίσταται από το ακόλουθο κείμενο:

«2. Τροποποιήσεις της μεθοδολογίας του ΕΣΟΛ 1995, που έχουν στόχο την αποσαφήνιση και βελτίωση του περιεχομένου της, εγκρίνονται από την Επιτροπή εφόσον δεν αλλάζουν τις βασικές του έννοιες ούτε απαιτούν συμπληρωματικούς πόρους για την εφαρμογή τους και εφόσον η εφαρμογή τους δεν συνεπάγεται αύξηση των ίδιων πόρων. Τα εν λόγω μέτρα που προορίζονται για την τροποποίηση μη ουσιωδών στοιχείων του παρόντος κανονισμού, μεταξύ άλλων με τη συμπλήρωσή του, εγκρίνονται σύμφωνα με την κανονιστική διαδικασία με έλεγχο που αναφέρεται στο άρθρο 4 παράγραφος 2.»

(2) Στο άρθρο 3 παράγραφος 2, το δεύτερο εδάφιο αντικαθίσταται από το ακόλουθο κείμενο:

«Εντός των ορίων που καθορίζονται στο άρθρο 2 παράγραφος 2, κάθε αλλαγή — νέοι πίνακες, οικείες χώρες και/ή περιφέρειες — στα στοιχεία που ζητούνται από τα κράτη μέλη πρέπει να εγκρίνεται από την Επιτροπή. Τα εν λόγω μέτρα που προορίζονται για την τροποποίηση μη ουσιωδών στοιχείων του παρόντος κανονισμού, μεταξύ άλλων με τη συμπλήρωσή του, εγκρίνονται σύμφωνα με την κανονιστική διαδικασία με έλεγχο που αναφέρεται στο άρθρο 4 παράγραφος 2.»

(3) Το άρθρο 4 αντικαθίσταται από τα εξής:

«Άρθρο 4

1. Η Επιτροπή επικουρείται από την επιτροπή του στατιστικού προγράμματος, (εφεξής καλούμενη «η επιτροπή»).

2. Όταν γίνεται παραπομπή στην παρούσα παράγραφο, εφαρμόζονται το άρθρο 5α παράγραφοι 1 έως 4 και το άρθρο 7 της απόφασης 1999/468/ΕΚ, τηρουμένων των διατάξεων του άρθρου 8 της εν λόγω απόφασης.»

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, […]

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

[…] […]

[1] ΕΕ L 184 της 17.7.1999, σ. 23. Απόφαση όπως τροποποιήθηκε με την απόφαση 2006/512/ΕΚ (ΕΕ L 200 της 22.7.2006, σ. 11

[2] ΕΕ L 200 της 22.7.2006, σ. 11.

[3] ΕΕ C 255 της 21.10.2006, σ. 1.

[4] PE 376.314v01-00 – A6-0236/2006 (η δήλωση της Επιτροπής επισυνάπτεται στην έκθεση του Κοινοβουλίου)

[5] ΕΕ L 310 της 30.11.1996, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1267/2003 του Ευρωπαϊκού Κοινοβουλίου και του Συμβουλίου (ΕΕ L 180 της 18.7.2003, σ. 1).

[6] ΕΕ C […] της […], σ.[…].

[7] ΕΕ C […] της […], σ.[…].

[8] ΕΕ L 310 της 30.11.1996, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1267/2003 του Ευρωπαϊκού Κοινοβουλίου και του Συμβουλίου (ΕΕ L 180 της 18.7.2003, σ. 1).

[9] ΕΕ L 184 της 17.7.1999, σ. 23. Απόφαση όπως τροποποιήθηκε με την απόφαση 2006/512/ΕΚ (ΕΕ L 200 της 22.7.2006, σ. 11).

[10] ΕΕ C 255 της 21.10.2006, σ. 1.